Kultuur | Laerskool Burgersdorp
Laerskool Burgersdorp : Graad 1’s verken die dorp
Donderdag, 6 Augustus, het die Graad 1’s ‘n gemeenskapsuitstappie na die museum en die biblioteek onderneem.
Daarna het hulle eers op die plein geëet – ‘n lekker piekniek vir die kleintjies! Na die ete, is daar hande gewas, voordat tannie Elsie hulle ontvang het. Daar het hulle geleer dat die biblioteek die slimste plek in die dorp is. Tannie Elsie het vir hulle 2 stories gelees en daarna vertel hoe ‘n liniaal gebruik word om ‘n boek se “adres” oop te hou terwyl jy besluit of jy die boek wil lees of nie. Hulle het die geleentheid gekry om die nuwe kennis te benut en self ‘n boekie uit te neem om te lees.
Vir oulaas het ons die laaste bietjie piekniekkos geëet en die Gr 1’s het heerlik op die plein se grasperk gespeel. Hulle het opgeruim en ons het weer skool toe gestap.
Baie dankie aan die vriendelike persone wat ons by die museum en biblioteek ontvang het.
Dit was ‘n ondervinding wat die leerders nog lank sal onthou.
Op Maandag 17 Augustus het 4 van die Laerskool se leerders, o.l.v. Irma Davel, aan die Queenstown Eisteddfod gaan deelneem. Die 3 viool-leerders het al drie goud behaal: Jana Greyling, Milla de Klerk en Elné de Bruin.
Vir tjello ontvang Jana de Klerk goud. Milla en Jana het ‘n duet gelewer en ontvang silwer. Die 3 vioolmeisies, Jana, Milla en Elné het goud ontvang vir hul trio.
[Goud – bo 80%; silwer 75%]
Baie geluk meisies, ons is baie trots op julle!
[Foto : Irma Davel (Afrigter) & André Fourie (Skoolhoof Laerskool Burgersdorp) saam met leerders van Laerskool Burgersdorp en BJ de Klerk (regs agter – leerder van Hoërskool Burgersdorp] – foto geneem deur Antoinette.
Anthonie Bougas tydens sy optrede by Laerskool Burgersdorp. Saam met hom is deelnemers aan die talentkompetisie.
Ons drie Tiener Zone Finaliste: Simbulele Tiya, Charnay Meyer en BJ de Klerk.
Kies afdeling aan die linkerkant
Musiek en Landsdiens